Zejnullah Rrahmani

Zejnullah Rrahmani (lindur më 1 dhjetor 1952) është shkrimtar shqiptar, profesor dhe akademik i Akademisë së Shkencave dhe Arteve të Kosovës.

Biografia
U lind në Ballovc në 1952. Shkollën fillore dhe atë të mesme i kreu në Podujevë. Ka studiuar dhe është diplomuar në Fakultetin Filozofik të Prishtinës. Studimet pasuniversitare i mbaroi në Degën e Letërsisë Shqipe dhe magjistroi më 1984. Më 1985 mbrojti tezën e doktoratës në Fakultetin e Filologjisë të Prishtinës. Një kohë të shkurtër 1972-s punoi si punetor në punishten e Podujevës. Rreth katër vite ka punuar në Ndërmarrjen Rilindja, në revistën Fjala. Më 1977 është zgjedhur asistent në Fakultetin e Filologjisë, ku prej atëherë është avancuar në titullin ligjërues, docent (1985), profesor inordinar (1990) dhe profesor ordinar (1995). Edhe tash ligjëron lëndën Teori e letërsisë, në Fakultetin e Filologjisë. Prej vitit 1992 është profesor i studimeve pasuniversitare, ku ligjëron lëndën Teoritë letrare. Këto studime i ka reformuar e udhëhequr nga viti 1992–1998 në cilësinë e Kryetarit të Kolegjumit të studimeve. Nga viti 1992  deri më 1996 ka qenë dekan i Fakultetit të Filologjisë. Anëtar i Kolegjumit të dekanëve të Universitetit të Prishtinës ishte  në periudhën 1992–1996. Më 1995 është zgjedhur drejtor i Seminarit Ndërkombëtar për Gjuhën, Letërsinë dhe Kulturën Shqiptare. Nga viti 1970 është anëtar i Shoqatës së Shkrimtarëve të Kosovës. Është anëtar i PEN Qendrës Shqiptare. Nga viti 1992 ka qenë anëtar i Këshillit Nacional të Shqipërisë për programet e letërsisë. Nga viti 1996 deri më 1999 e ka udhëhequr arsimin e Kosovës në cilësinë e Këshilltarit për arsim i kryetarit të Kosovës Ibrahim Rugova. Nga viti 1999 ka qëndruar disa herë në Kanada, përvojën arsimore-universitare të së cilës e njeh. Në dhjetor të vitit 2012 zgjidhet anëtar korrespondent i Akademisë së Shkencave dhe Arteve të Kosovës. Në dhjetor të vitit 2016 zgjidhet anëtar i rregullt i Akademisë së Shkencave dhe Arteve të Kosovës.Faqja e Akademisë së Shkencave dhe Arteve të Kosovës

Jeton në Prishtinë.

 Vepra 
Zejnullah Rrahmani është ndër autorët kryesorë të romanit shqiptar të viteve '70 në Kosovë, bashkë me Pashkun dhe Sabri Hamitin, etj.. Është stilist i madh i prozës shqipe, i cili shkroi vetëm prozë. Rrahmani ndërton romanin sintezë si Pashku e Hamiti, veçse përzgjedh forma e zhanre të tjera letrare e joletrare për ta arritur këtë. Në romanet e tij të para ka gërshetuar romanin e tij me forma e zhanre të tjera: me vargje nga poezia dhe dialogë nga drama; gërsheton romanin me forma të ndryshme të rrymave prozaike, si me atë të rrjedhës së nëndijes; gërsheton romanin me karakteristika joletrare, si me reportazhin gazetaresk, etj.. Ky lloj romani simbolist i lëvruar gjatë viteve '70 në Kosovë përfaqëson vetëm fazën e parë të krijimtarisë së Zejnullah Rrahmanit. Shkrimi i romaneve të mëvonshme do të pësojë ndryshime, ato do të pasurohen me teknika të ndryshme, deri tek ato postmoderne..

 Veprat

I. Tekste mësimore
 Njohuri nga teoria e letërsisë, Tiranë, Libri Shkollor, 1996, 1997, 1998, 2000...
 Teoria e letërsisë për shkollat e mesme, Prishtinë, 1997, 1999...
 Teoria e letërsisë,  Fakulteti Filologjik, Prishtinë 1996
 Si të shkruhet disertacioni, Prishtinë, 2001
Arti i poezisë, Prishtinë, 2001
Shkrimi dhe leximi, Prishtinë, 2003

II. Vepra letrare
 Zanoret e humbura, roman, “Rilindja”, Prishtinë, 1974..
 Udhëtimi i një pikë uji, novelë, “Rilindja”, Prishtinë, 1976.
 Sheshi i unazës, roman, “Rilindja”, Prishtinë, 1978,
 E bukura e dheut, roman, “Rilindja”, Prishtinë, 1987.
 Udhëtimi arbdhetar, roman, 1992.
 Mjeshtri i vetmisë, tregime, 1995.
 Jusufi, roman, “Dukagjini”, Pejë, 1999.
 Romani për Kosovën, roman, “Sh.B.Faik Konica”, Prishtinë, 2000.
 99 Rruzaret prej smaragdi, roman, “Faik Konica”, Prishtinë, 2006.
 Tregimet e Ballofcit, tregime dhe novela, “Faik Konica”, Prishtinë, 2008. 
 Lypësi dhe Sofia, roman, “Faik Konica”, Prishtinë, 2011.
 Pesë vakte, roman, “Faik Konica”, Prishtinë, 2013.

III. Vepra - studime

 Romani ‘Lumi i vdekur’ i Jakov Xoxës, punim i magjistraturës, 1984, 
 Nga teoria e letërsisë shqipe,  Prishtinë, 1986. 
 Teoritë letrare klasike, Prishtinë, 2001. 
 Malësorja e Nazmi Rrahmanit ose Arti i interpretimit, Prishtinë, 2001. 
 Arti i poezisë, Prishtinë, 2001. 
 Letërsia e Mesjetës, Prishtinë, 2002. 
 Ligjërata mbi artin e Renesansës, Prishtinë. 2004
 Teoritë letrare moderne, Prishtinë, 2005
 Letërsia e Lindjes, Prishtinë,2005
 Gnosis, Prishtinë, 2005
 10 kryevepra poezie, 2007

IV. Përkthime

 Teoria e letërsisë, R. Welek - O. Woren, 1982
 Historia e letërsisë botërore 4, 1986

 Referime 

 Literatura 







Lidhje të jashtme

 Profili i Zejnullah Rrahmanit në Akademinë e Shkencave dhe Arteve

Kategoria:Shkrimtarë shqiptarë
Kategoria:Shkrimtarë kosovarë
Kategoria:Biografi shqiptare
Kategoria:Lindje 1952
Kategoria:Njerëz që jetojnë
Kategoria:Profesorë të Universitetit të Prishtinës
Kategoria:Absolventët e Universitetit të Prishtinës